
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat




Valentin Iliescu,



Preşedintele Comisiei pentru muncă şi protecţie socială

AVIZ

asupra proiectului de Lege pentru aprobarea Ordonanţei de urgenţă a Guvernului nr. 4/1999 privind unele măsuri de protecţie pentru personalul al cărui contract individual de muncă va fi desfăcut ca urmare a concedierilor colective determinate de reorganizarea Regiei Naţionale a Pădurilor



Biroul   permanent   al Camerei Deputaţilor a trimis, cu adresa nr. 32 din 10 februarie 1999, Comisiei pentru drepturile omului, culte şi problemele minorităţilor naţionale, în vederea avizării, proiectul de Lege pentru aprobarea Ordonanţei de urgenţă a Guvernului nr. 4/1999 privind unele măsuri de protecţie pentru personalul al cărui contract individual de muncă va fi desfăcut ca urmare a concedierilor colective determinate de reorganizarea Regiei Naţionale a Pădurilor.



În şedinţa din 24 februarie 1999, comisia a analizat proiectul de lege şi a hotărât, cu majoritate de voturi, să îi acorde aviz favorabil cu următoarele amendamente:



Amendamente admise:

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	    Art. 2 (1) b) – “15 luni, din care primele 6 luni din bugetul de venituri şi cheltuieli al Regiei Naţionale a Pădurilor, şi următoarele 9 luni din bugetul Fondului pentru plata ajutorului de şomaj, pentru salariaţii cu o vechime în muncă cuprinsă între 5-15 ani”.
	    Domnul deputat Liviu Alexandru Mera a propus ca partea cea mai mare a plăţii compensatorii (primele 9 luni) pentru personalul de la art. 2, alin. (1), lit. b) ce urmează a fi disponibilizat în baza dispoziţiilor Ordonanţei de urgenţă să fie suportată din bugetul de venituri şi cheltuieli al Regiei Naţionale a Pădurilor, iar plata pentru restul de 

6 luni să fie suportată din bugetul Fondului pentru plata ajutorului de şomaj.

     Ca urmare, textul lit. b) din cuprinsul alin. (1) al art. 2 va avea următoarea redactare:

    “15 luni, din care primele 9 luni din bugetul de venituri şi cheltuieli al Regiei Naţionale a Pădurilor, şi următoarele 6 luni din bugetul Fondului pentru plata ajutorului de şomaj, pentru salariaţii cu o vechime în muncă cuprinsă între 5-15 ani”.

     Amendamentul a fost admis de membrii comisiei cu majoritate de voturi.
	    Autorul a avut în vedere faptul că, în urma procesului de restructurare, vor fi disponibilizaţi şi  alţi salariaţi care vor trebui susţinuţi prin plăţi compensatorii din bugetul Fondului pentru plata ajutorului de şomaj. Pe de altă parte, situaţia financiară a Regiei Naţionale a Pădurilor este de aşa natură încât ea permite suportarea unui efort suplimentar.



	2.
	    Art. 2 (1) c) – “20 de luni, din care primele 8 luni din bugetul de venituri şi cheltuieli al Regiei Naţionale a Pădurilor şi următoarele 12 luni din bugetul Fondului pentru plata ajutorului de şomaj pentru salariaţii cu o vechime în muncă mai mare de 15 ani”.
	    Domnul deputat Liviu Alexandru Mera a propus, din raţiuni similare cu cele înfăţişate la prezentarea propunerii de modificare a textului de la art. 2, 

alin. (1) lit. b),  ca plata compensatorie pentru  
	    Aceeaşi motivare ca la punctul anterior.

	0.
	1.
	2.
	3.

	
	
	categoria de persoane incluse la lit. c)  să se facă în primele 12 luni din bugetul de venituri şi cheltuieli al Regiei Naţionale a Pădurilor şi următoarele 8 luni din bugetul Fondului pentru plata ajutorului de şomaj.    

În consecinţă, textul 

lit. c) a alin. (1) din cuprinsul art. 2 va avea următoarea redactare:

    “20 de luni, din care primele 12 luni din bugetul de venituri şi cheltuieli al Regiei Naţionale a Pădurilor şi următoarele 8 luni din bugetul Fondului pentru plata ajutorului de şomaj pentru salariaţii cu o vechime în muncă mai mare de 15 ani”.

    Amendamentul a fost admis de membrii comisiei cu majoritate de voturi.
	


PREŞEDINTE,

Marţian Dan

